ai4bharat/Pralekha huggingface dataset:
وزارت خزانہ
17 ریاستوں کو 9871 کروڑ روپے کے مالی خسارہ کی گرانٹ جاری کی گئی
رواں مالی سال میں ریاستوں کو 108581 کروڑ روپے کے کل مالی خسارہ کی گرانٹ جاری کی گئی
وزارت خزانہ کے محکمہ اخراجات نے آج 17 ریاستوں کو 9871 کروڑ روپے کی ماہانہ ’پوسٹ ڈیوولیوشن مالی خسارہ ‘ گرانٹ جاری کی۔ یہ ریاستوں کو جاری کی گئی پی ڈی آر ڈی گرانٹ کی 11ویں قسط تھی۔
آئین کی دفعہ 275 کے تحت ریاستوں کو پوسٹ ڈیوولیوشن مالی خسارہ گرانٹ فراہم کی جاتی ہے۔ پندرہویں مالیاتی کمیشن کی سفارشات کے مطابق ہی ریاستوں کو گرانٹ جاری کی جاتی ہے، تاکہ ڈیوولیوشن کے بعد ریاستوں کے مالیاتی اکاؤنٹ میں نظر آنے والے فرق کو پورا کیا جا سکے۔ مالیاتی کمیشن نے 17 ریاستوں کو پی ڈی آر ڈی گرانٹ دینے کی سفارش کی ہے اور اسے ہی یکساں ماہانہ قسطوں میں جاری کیا جا رہا ہے۔
اس گرانٹ کو حاصل کرنے کے لیے ریاستوں کی اہلیت اور گرانٹ کی رقم مالیاتی کمیشن کے ذریعے متعلقہ ریاست کے مالی اور اخراجاتی تجزیہ کے درمیان کے فرق کی بنیاد پر طے کی گئی تھی۔ مالیاتی کمیشن نے مالی سال 22-2021 کے لیے تجزیہ کیے گئے فرق کو بھی ذہن میں رکھا تھا۔ پندرہویں مالیاتی کمیشن نے مالی سال 22-2021 میں 17 ریاستوں کو 118452 کروڑ روپے کی کل پوسٹ ڈیوولیوشن مالی خسارہ کی گرانٹ دینے کی سفارش کی ہے۔ رواں مالی سال میں اب تک 108581 کروڑ روپے  کی رقم اہل ریاستوں کو پوسٹ ڈیوولیوشن مالی خسارہ کی گرانٹ کے طور پر جاری کی گئی ہے۔
وزارت ماہی پروری، مویشی پروری و ڈیری
حالیہ برڈ فلومیں ہلاک ہونے والے پرندوں کی تعداد
نئی دہلی ،12؍فروری :،مویشی پروری اورماہی پروری کے علاوہ ڈیری کے مرکزی وزیرمملکت ڈاکٹرسنجیوکماربالیان نے آج راجیہ سبھامیں بتایاکہ حال ہی میں برڈ فلوکے پھیلنے کے دوران ملک میں برڈ فلوکی وجہ سے اب تک 449271پرندے ہلاک ہوچکے ہیں لیکن ریاستوں میں مرکز کے زیرانتظام علاقوں سے پولٹری فارم صنعت کے نقصان کی مقدارکے بارے میں کوئی اطلاع موصول نہیں ہوئی ہے ۔البتہ مرغی پالن صنعت کی موصولہ اطلاع کے مطابق مرغی مرغوں کی آبادی میں خاطرخواہ کمی آئی ہے اوران پرندوں کی بڑی تعداد میں ہلاکتیں ہوئی ہیں ۔ ساتھ ہی ساتھ برڈ فلو پھیلنے کے ڈرکی وجہ سے مرغی کی کھپت اور مرغی پالن سے جڑی مصنوعات میں کمی آئی ہے ، جس کے نتیجے میں مرغی کے گوشت اورانڈوں کی قیمتیں کم ہوئی ہیں ۔
انھوں نے بتایاکہ پورے ملک میں ایوان انفلنزا  کی نگرانی کی گئی ہے مزید یہ محکمے نے برڈ فلو کی ایپی ڈیمیولوجیکل تفتیش کرنے اور نگرانی کے لئے ریاستو ں میں مرکزی ٹیمیں بھیجی ہیں ۔ ماہرین پرمشتمل مرکزی ٹیم نے جس نے کیرالہ کا دورہ کیاتھا ، حسب ذیل احتیاطی اقدامات کی سفارش کی ہے ۔
1-ان متاثرہ علاقوں میں گریز کیاجائے جہاں آس پاس بطخیں موجود ہیں ۔
2-برڈ فلووائرس کی موجودگی کے لئے جنگل کے محکمے کے اشتراک سے متاثرہ علاقوں میں ایک جگہ سے دوسری جگہ ہجرت کرنے والے پرندوں کے فضلہ کےنمونوں کی جانچ کی جانچ
3-پولٹری فارم سے پرندوں اور انڈے جمع کرنے والے تاجروں کو چاہیئے کہ وہ بایوسیکیورٹی کے اقدامات پرسختی سے عمل کریں ۔
4-پنچایت میونسپلٹی کے اشتراک سے بڑے پیمانے پربیداری مہم میں شامل ہواجاسکتاہے ۔
صدر جمہوریہ کا سکریٹریٹ
صدر جمہوریہ دروپدی مرمو نے 17ویں پرواسی بھارتیہ دیوس کنونشن کے موقع پر کوآپریٹو ریپبلک آف گیانا کے صدر سے ملاقات کی
صدر جمہوریہ ہند محترمہ دروپدی مرمو نے آج  اندور، مدھیہ پردیش میں کوآپریٹو ریپبلک آف گیانا کے صدر محترم ڈاکٹر محمد عرفان علی سے 17ویں پرواسی بھارتیہ دیوس کنونشن کے موقع پر ملاقات کی۔
صدر عرفان علی کا خیرمقدم کرتے ہوئے صدر جمہوریہ دروپدی مرمو نے کہا کہ ہمیں 17ویں پرواسی بھارتیہ دیوس کنونشن کے مہمان خصوصی کے طور پر ان کی آمد پر بیحد خوشی ہے۔
صدر جمہوریہ نے کہا کہ اگرچہ ہندوستان اور گیانا جغرافیائی طور پر ایک بڑے فاصلے پر واقع ہیں، تاہم دونوں ممالک میں بہت سی چیزیں مشترک ہیں جن میں نوآبادیاتی ماضی اور کثیر ثقافتی معاشرے شامل ہیں۔ سب سے اہم بات یہ ہے کہ بڑی تعداد میں بھارت نژاد افراد ہندوستان اور گیانا کے درمیان دوستی کی ایک پائیدار کڑی کے طور پر کام کرتے ہیں۔
صدر جمہوریہ نے کہا کہ حالیہ برسوں میں دونوں ممالک کے درمیان دوطرفہ تعلقات مضبوط ہوئے ہیں۔ ہندوستان اور گیانا کے درمیان تجارت بھی ترقی کی طرف گامزن ہے۔ گیانا میں تیل اور گیس کی حالیہ اہم دریافتوں کی طرف اشارہ کرتے ہوئے انہوں نے کہا کہ اس شعبہ میں گیانا اور ہندوستان کے درمیان تعاون اور اشتراک کی وسیع گنجائش موجود ہے۔ ہندوستان کے پاس تیل اور گیس کے مکمل ویلیو چین میں مطلوبہ تجربہ اور مہارت ہے۔
صدر جمہوریہ نے کہا کہ ہندوستان گیانا کے ساتھ اپنی ترقیاتی شراکت داری کو مزید مستحکم کرنے کا خواہاں ہے اور ہندوستان کو اپنی صلاحیت سازی اور تربیتی تعاون کو مزید گہرا کرنے میں بھی خوشی ہوگی۔
صدر جمہوریہ نے مختلف بین الاقوامی اداروں میں ہندوستان کی امیدواری اور عالمی مسائل پر ہندوستان کی ترجیحات کے لئے گیانا کی حکومت کی مسلسل حمایت کے لئے اس کی تعریف کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 89
زراعت اور کاشتکاروں کی فلاح و بہبود کی وزارت
پردھان منتری انّ داتا آئے سنرکشن ابھیان  کے لئے بجٹ
زراعت اورکسانوں کی بہبود کے مرکزی وزیرجناب نریندرسنگھ تومر نے آج لوک سبھا میں ایک سوال کے تحریری جواب میں یہ اطلاع فراہم کی ہے ۔
مشتہرکردہ دالوں ، تلہن اورناریل کے کسانوں کو انعامی قیمت فراہم کرنے کی غرض سے ، حکومت ہند پردھان منتری انّ داتا آئے سنرکشن ابھیان کی ایک سرپرست اسکیم کا نفاذ کررہی ہے ۔ یہ اسکیم قیمت میں معاونت سے متعلق اسکیم  قیمت میں کمی سے متعلق ادائیگی کی اسکیم  اورنجی خریداری سے متعلق آزمائشی اسکیم اوراسٹاک سے متعلق اسکیم  ، دالوں ، تلہن اورناریل کی سرکاری خرید پی ایس ایس کے تحت کی کم از کم امدادی قیمت ایم ایس پی پرکی جاتی ہے۔ البتہ ریاستوں اورمرکز کے زیرانتظام علاقوں کو یہ اختیارحاصل ہے کہ وہ پوری ریاست کے لئے ایک مخصوص خریداری کے سیزن میں خاص مشتہرکردہ تلہن کے تعلق سے پی ایس ایس یا پی ڈی پی ایس میں سے کسی ایک کا انتخاب کریں ۔ پی ڈی پی ایس کے تحت مادّی لحاظ سے کوئی خریداری نہیں کی جاتی لیکن نیلامی کے ایک شفاف عمل کے ذریعہ ایک مشتہرکردہ منڈی کے احاطے میں ایک مقررہ مدت کے اندراندر ، مجوزہ منصفانہ اوسط کے معیار  کے ضابطوں کے تحت تلہن فروخت کرنے والے پہلے سے درج شدہ کسانوں کو ایم ایس پی اورفروخت /موڈل قیمت کے درمیان فرق کی رقم کی براہ راست ادائیگی کی جاتی ہے ۔ اس کے علاوہ ریاستوں کو یہ اختیارحاصل ہے کہ وہ تلہن کے لئے ضلع کے منتخبہ اے پی ایم سی ایس میں آزمائشی بنیادپر نجی خریداری اوراسٹاکسٹس سے متعلق اسکیم  کاآغاز کرسکیں ۔
جہاں تک سالانہ بجٹ مختص کرنے کا تعلق ہے ، یہ اسکیم کے نفاذ کے عمل کے دوران ہونے والے نقصانات کی تلافی کو پوراکرنے اورحقیقی ضروریات کی بنیاد پر نظرثانی کے لئے کی جاتی ہے ۔
پی ایس ایس کے تحت حکومت نے دالوں ، تلہن اورناریل کی کم از کم امدادی قیمت  پرسرکاری خریدکے مقصد سے )مرکزی نوڈل ایجنسیوں یعنی نیفیڈ یا فوڈ کارپوریشن آف انڈیا کو نقد قرض کی سہولت دستیاب کرنے کی غرض سے 40500کروڑروپے کے بقدرسرکاری گارنٹی فراہم کی ہے ۔
مرکزی نوڈل ایجنسیاں ، کسانوں کو ایم ایس پی قدر اورپی ایس ایس کارروائیوں سے منسلک دیگرلاگت کی ادائیگی کرنے کی غرض سے سرکاری گارنٹی سے مطلوبہ فنڈس نکال سکتی ہیں ۔
صحت اور خاندانی بہبود کی وزارت
بھارت میں زیر علاج مریضوں کی تعداد میں مسلسل کمی کا رجحان برقرار ہے
مسلسل دوسرے دن سرگرم کیسوں کی تعداد 9 لاکھ سے کم رہی
سرگرم کیس کُل کیسوں کا تقریباً آٹھواں حصہ ہیں
نئی دہلی،10 اکتوبر، بھارت میں سرگرم کیسوں کی تعداد مسلسل کم ہونے کا رجحان جاری ہے۔ مسلسل دوسرے دن سرگرم کیسوں کی تعداد 9 لاکھ سے کم رہی۔
بھارت کے سرگرم کیسوں کی تعداد آج 883185 رہی۔
فی الحال سرگرم کیس ملک کے کُل مثبت کیسوں کا صرف 12.65 فیصد ہیں۔ یہ ملک کے کُل کیسوں کا تقریباً آٹھواں حصہ ہیں۔
صحتیاب ہونے والے کُل کیسوں کی تعداد تقریباً 60 لاکھ  ہے۔ اس طرح سرگرم کیسوں کے مقابلے میں یہ فرق بڑھتا جارہا ہے۔
پچھلے 24 گھنٹوں میں 82753 مریض شفایاب اور ڈسچارج ہوچکے ہیں جبکہ نئے مصدقہ کیسوں کی تعداد 73272 ہے۔ صحتیابی کی قومی شرح بڑھ کر 85.81 فیصد ہوگئی ہے۔
18 ریاستوں / مرکز کے زیر انتظام علاقوں کی صحتیابی کی شرح قومی اوسط سے بھی زیادہ ہے۔
یہ نتیجہ ہے مرکز کی جامع ٹیسٹنگ، ٹریکنگ، فوری طور پر اسپتال پہنچانے اور علاج کے معیاری پروٹوکول کی پابندی کی جامع حکمت عملی کے تحت ریاستی/ مرکز کے زیر انتظام علاقوں کی متحدہ کارروائی کا۔
دیکھا گیا ہے کہ نئے 76 فیصد کیس 10 ریاستوں / مرکز کے زیر انتظام علاقوں میں مرتکز ہیں۔
مہاراشٹر میں ایک دن میں سب سے زیادہ 17000 لوگ صحتیاب ہوئے ہیں۔
پچھلے 24 گھنٹوں کے دوران 73272 نئے مصدقہ کیسوں کا پتہ چلا ہے۔
ان میں سے 79 فیصد کا تعلق 10 ریاستوں اور مرکز کے زیر انتظام علاقوں سے ہے۔ مہاراشٹر سے اب بھی سب سے زیادہ نئے کیسوں یعنی 12000 سے زیادہ کیسوں کا پتہ چلا ہے جس کے بعد 11000 کیسوں کے ساتھ کرناٹک دوسرے نمبر پر ہے۔
پچھلے 24 گھنٹے کے دوران 926 لوگوں کے ہلاک ہونے کی اطلاع ملی ہے۔ ان میں سے تقریباً 82 فیصد 10 ریاستوں/ مرکز کے زیر انتظام علاقوں سے ہے۔
32 فیصد سے زیادہ نئی اموات کی اطلاع مہاراشٹر سے ملی ہے۔
شہری ہوابازی کی وزارت
اڑان اسکیم کے تحت 5 برسوں کے دوران مسافروں کی سالانہ آمد و رفت 2.6 لاکھ سے بڑھ کر 33 لاکھ ہو گئی ہے
شہری ہوا بازی کی وزارت نے 21 اکتوبر ، 2016 ء کو علاقائی کنکٹی ویٹی اسکیم  – اڑان  نامی اسکیم کا آغاز کیا تھا ، جس کا مقصد غیر مستعمل اور کم استعمال ہونے والے ہوائی اڈوں سے علاقائی کنکٹی ویٹی میں اضافہ کرنا اور عوام کے لئے فضائی سفر کو سستا بنانا ہے ۔ اب تک ملک بھر میں اڑان کے 425 روٹ شروع کئے جا چکے ہیں ، جن میں دو آبی ہوائی اڈوں اور 8 ہیلی پورٹس سمیت اڑان کے 68 ہوائی اڈوں کو مربوط کیا گیا ہے ۔
اڑان اسکیم کے آغاز سے اب تک اسکیم کے تحت فائدہ اٹھانے والے مسافروں کی تفصیلات مندرجہ ذیل ہیں :
|
|
1 ۔
|
|
2017-18
|
|
2,63,166
|
|
2 ۔
|
|
2018-19
|
|
12,40,896
|
|
3 ۔
|
|
2019-20
|
|
29,91,337
|
|
4 ۔
|
|
2020-21
|
|
14,98,066
|
|
5 ۔
|
|
2021-22
|
|
32,99,860
امنگ نے ریاستی حکومت ، ایئر پورٹ اتھارٹی آف انڈیا  ، سول اینکلیو ، مرکزی سرکاری سیکٹر کی کمپنیوں  ، ہیلی پیٹ اور آبی ہوائی اڈوں میں غیر مستعمل اور کم استعمال والے ہوائی اڈوں کی بحالی کے لئے 4500 کروڑ روپئے کی کل لاگت کی اسکیم کو منظوری دی ہے ۔ اس اسکیم کے تحت 20 جون ، 2022 ء تک 2610 کروڑ روپئے خرچ کئے جا چکے ہیں ۔
یہ معلومات شہری ہوا بازی کے وزیر مملکت جنرل  وی کے سنگھ  نے لوک سبھا میں ایک سوال کا تحریری جواب دیتے ہوئے فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7908
(Visitor Counter : 80
مواصلات اور اطلاعاتی ٹیکنالوجی کی وزارت
فور جی،فائیو جی اور ای - بینڈ اسپیکٹرم
حکومت بھارتی ٹیکنالوجی کمپنیوں کو 4 جی، 5 جی اور ای- بینڈ ا سپیکٹرم مصنوعات کی ترقی اور فنڈنگ، ہیکاتھون، پائلٹس سمیت مختلف اقدامات کے ذریعے حل فراہم کر رہی ہے۔
ایسی مقامی ٹیکنالوجی کمپنیاں ہیں جو 4 جی، 5 جی اور ای- بینڈ نیٹ ورک مصنوعات کے مختلف سسٹم پر کام کر رہی ہیں۔ حکومت نے اپنی ڈیجیٹل کمیونی کیشن انوویشن اسکوائر  اسکیم کے تحت جی5 اور ای-بینڈ ٹیکنالوجیز کے لیے فنڈنگ کو منظوری دی ہے جس میں طے شدہ سنگ میل اور ڈیلیوری ایبلز ہیں۔
حکومت کی آتم نربھر پہل کے مطابق، بی ایس این ایل کو 4 جی نیٹ ورک کے لیے انڈین کور کو تعینات کرنے کی ہدایت دی گئی تھی۔ بی ایس این ایل نے اپنے نیٹ ورک میں دیسی 4 جی ٹیکنالوجی میں ایک تفصیلی پروف آف کنسیپٹ  کا انعقاد کیا۔ بھارتی ادارے جیسے تیجس، سسٹم انٹیگریشن کے لیے میسرز ٹی سی ایس کے ذریعے تعاون یافتہ سی- ڈی او ٹی نے 3 جی پی پی تصریحات کے مطابق کیریئر کلاس 4 جی موبائل نیٹ ورک کے لیے ،معیار سے متعلق اکثر ضروریات کو کامیابی کے ساتھ مکمل کر لیا ہے۔
ملک میں ٹیلی کام اور نیٹ ورکنگ مصنوعات کی مینوفیکچرنگ کو فروغ دینے کے لیے، حکومت نے 24 فروری 2021 کو پروڈکشن لنکڈ انسینٹیو  اسکیم کو نو ٹیفائی کیا ہے، جس کی مالیاتی لاگت اسکیم کی مدت کیلئے 12195 کروڑروپے ہے۔ اس اسکیم کا ہدف مخصوص ٹیلی کام اور نیٹ ورکنگ مصنوعات کی گھریلو مینوفیکچرنگ کو فروغ دینا ہے جس میں 4 جی / 5 جی مصنوعات شامل ہیں۔ جی5 کے لیے ایک مضبوط ماحولیاتی نظام کی تعمیر کے مقصد کے ساتھ، ملک میں 5 جی مصنوعات کی ڈیزائن پر مبنی مینوفیکچرنگ کی سہولت کے لیے اسکیم کے رہنما خطوط میں ترمیم کی گئی ہے۔
ٹیلی کمیونی کیشن ڈپارٹمنٹ  نے ٹیکنالوجی کو اپنانے کو بڑھاوا دینے اور جی 5 ٹیکنالوجی کی صلاحیتوں کو بروئے کار لاتے ہوئے نئے استعمال کے یوز کیسز تخلیق کرنے کی خاطر حل تیار کرنے کے لیے 5 جی ہیکاتھون کی میزبانی کی۔ ڈی او ٹی نے 30 سرفہرست درخواست دہندگان کا انتخاب کیا ہے، جو 5 جی ٹرائلز میں اپنے پروڈکٹس/ ایپلی کیشنز کے مظاہرے کے لیے ٹیلی کام سروس پرووائیڈرز کے ساتھ جڑے ہوئے ہیں۔
حکومت نے یونیورسل سروس اوبلیگیشن فنڈنگ  کی تجرباتی اسکیم کے تحت دیہی علاقوں میں 4 جی اور ای- بینڈ مصنوعات کے پائلٹس کو لے جانے کے لیے فنڈنگ کو بھی منظوری دی ہے۔ پائلٹ پروجیکٹوں کا تصور موبائل کوریج فراہم کرنے اور دیہی علاقوں میں تیز رفتار رابطے کو بڑھانے کے لیے ہے۔
حکومت نے ٹیکنالوجی کے میدان میں کام کرنے والے ممتاز تعلیمی اور تحقیقی اداروں کے ذریعہ ایک مقامی 5 جی ٹیسٹ بیڈ کی ترقی کے لئے بھی فنڈ فراہم کیا۔ اسے دیسی مصنوعات کی جانچ کے لیے، 5 جی چین میں کہیں بھی، اور بھارتی اداروں کے لیے ٹیکنالوجی کے پھیلاؤ کو فعال کرنے کے لیے بھی استعمال کیا جا سکتا ہے۔
یہ جانکاری مواصلات کے وزیر مملکت جناب دیوو سنگھ چوہان نے آج لوک سبھا میں ایک سوال کے تحریری جواب میں دی۔
بہت چھوٹی، چھوٹی اور درمیانی صنعتوں کی وزارت
وزارت ایم ایس ایم ای ، حکومت ہند نے وزیر اعظم کے روزگار پیدا کرنے والے پروگرام  اسکیم کے نام پر لوگوں کو دھوکہ دینے والے بے ایمان عناصر کو متنبہ کیا
وزارت نے کہا۔ پی ایم ای جی پی کے تحت درخواست اور فنڈ ریلیز کرنے کا سارا عمل آن لائن اور مفت ہے
نئی دہلی 06 نومبر :
وزارت ایم ایس ایم ای ، حکومت ہند نے عام لوگوں اور ممکنہ کاروباریوں کو وزیر اعظم کے روزگار پیدا کرنے والے پروگرام کے نام پر دھوکہ دہی کے خلاف خبردار کیا ہے۔
آج جاری کردہ ایک بیان میں وزارت ایم ایس ایم ای نے آگاہ کیا ہے کہ وزارت کو کچھ ایسے واقعات کی اطلاع ملی ہے کہ ممکنہ کاروباری افراد / مستفدین سے نجی افراد یا ایجنسیاں رابطہ کر کے انہیں پی ایم ای جی پی اسکیم کے تحت قرض کی پیشکش کرتی ہیں اور قرض کی منظوری کے خطوط ان کے حوالے کرتی ہیں اور ان سے پیسے لے کر انہیں دھوکہ دیتی ہیں۔ وزارت نے اپنے نام پر عام لوگوں کو دھوکہ دینے کے خلاف بےایمان عناصر کو متنبہ کیا ہے اور بتایا گیا ہے کہ وزارت اس معاملے کو مناسب تحقیقات اور کارروائی کے لئے پولیس حکام کے پاس پہلے ہی اٹھا چکی ہے۔
وزیر اعظم کا روزگار پیدا کرنے والا پروگرام  مرکزی شعبہ کی قرض سے منسلک ایک سبسڈی اسکیم ہے جو وزارت ایم ایس ایم ای کے ذریعہ 2008-09 سے ملک بھر میں مائیکرو انٹرپرائزز کے قیام کے لئے پہلی نسل کے کاروباریوں کی مدد کے لئے نافذ کی جارہی ہے۔
پی ایم ای جی پی اسکیم کے تحت درخواستوں کی وصولی سے لے کر بینکوں کے ذریعہ درخواست دہندگان کو قرض کی منظوری اور ریلیز تک درخواست اور فنڈز فلو کا سارا عمل کھادی اور ولیج انڈسٹریز کمیشن کے زیر انتظام چلنے والے صرف ایک سرکاری پورٹل کے ذریعے آن لائن کیا گیا ہے۔ پورٹل تک رسائی درج ذیل لنکhttps://www.kviconline.gov.in/pmeepeportal/pmegphome/index.jspپرکی جا سکتی ہے اور یہ پورا عمل مفت ہے۔
کوئی نجی پارٹی / ایجنسی / بچولئے/ فرنچائز وغیرہ پی ایم ای جی پی پروجیکٹوں کو فروغ دینے اور ان کی منظوری دینے یا پی ایم ای جی پی اسکیم کے تحت مالی اعانت فراہم کرنے کے مجاز نہیں ہیں۔
ممکنہ کاروباری افراد / مستفدین سے نجی کمپنیاں یا ایجنسیاں رابطہ کرتی ہیں، پی ایم ای جی پی اسکیم کے تحت انہیں قرض کی پیشکش کرتی ہیں اور قرض کی منظوری کے خطوط حوالے کرتی ہیں اور ان سے پیسہ وصول کرکے انہیں دھوکہ دیتی ہیں جو کہ سراسر غیر قانونی اور قطعی طور پر فرضی ہیں۔ لہذا عام لوگوں کو مشورہ دیا جاتا ہے کہ وہ ایسے بےایمان عناصر سے محتاط رہیں۔
الیکٹرانکس اور اطلاعات تکنالوجی کی وزارت
جناب روی شنکر پرساد وِوِڈ - 2019 کا افتتاح کریں گے
نئی دہلی، 20 فروری / ‘‘ وِوِڈ - ویژن انسائیٹ اینڈ وائسز ایز انڈیا گوز ڈجیٹل ’’ یعنی ‘‘ جیسے کہ ہندوستان ڈجیٹلائزیشن کی جانب بڑھ رہا ہے ، ویسے ہی واضح بصیرت ، دروں بینی اور آوازوں کے ساتھ با صلاحیت ہو رہا ہے ’’ کے موضوع پر ضلع اطلاعاتی افسران  کا ایک اجلاس ، قومی اطلاتی مرکز  کے ذریعہ 21 اور 22 فروری ، 2019 ء کو منعقد کیا جا رہا ہے ۔ یہ اجلاس ضلع اطلاعاتی افسران  کے مابین تبادلۂ خیال کرنے اور ریاستوں میں زمینی سطح پر ڈجیٹل چینج میکر کے طور پر اپنے تعاون اور تجربات مشترک کرنے کی ایک پہل کے طور پر منعقد کیا جا رہا ہے ۔
الیکٹرونکس اور آئی ٹی نیز انصاف اور قانون کے وزیر جناب روی شنکر پرساد اس میٹ کا افتتاح کریں گے اور اس موقع پر این آئی سی ٹیک جی او وی ایوارڈز اور سووچھتا ایوارڈز بھی عطا کریں گے ۔ اس کے علاوہ ، وزیر موصوف متعدد دیگر پہلوں کا اجراء / افتتاح بھی کریں گے ، جو درج ذیل دی گئی ہیں :
- ڈجیٹل انڈیا کمپینڈم کا اجراء
- لانچ کریں گے :
- ڈجیٹل مِترا چیٹ بوٹ
- ٹیکنا لوجی انکیویشن اینڈ ڈیولپمنٹ آف انٹرپرینیورس 2.0 اسکیم
- سینٹر آف ایکسیلینس آن :
- آئی او ٹی اوپن لیب ، ایس ٹی پی آئی ، بنگلورو ،
- ای ایس ڈی ایم انکیویشن ، ایس ٹی پی آئی ، بھوبنیشور ،
- ایمرجنگ ٹیکنا لوجیز ، نیسکوم ، گاندھی نگر ،
- ایمرجنگ ٹیکنا لوجیز ، نیسکوم ، وشاکھا پٹنم
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔
 
U. No.1136
(Visitor Counter : 36
صدر جمہوریہ کا سکریٹریٹ
صدر جمہوریہ ہند رام ناتھ کووند جاپان میں؛شہنشا ناروہیتو کی تاجپوشی کی تقریب میں شرکت
ٹوکیو میں ہندوستانی برادری سے خطاب ؛ ہندوستان ملک کی ترقی اور خوشحالی میں شرکت کے لئے اپنے غیر مقیم ہندوستانیوں کے لئے زبردست مواقع کی پیش کش کرتا ہے: رام ناتھ کووند
نئی دہلی،22؍ اکتوبر، صدر جمہوریہ ہند جناب رام ناتھ کووند کل  کو فلپین اور جاپان کے اپنے دورے کے آخری مرحلے میں جاپان کی راجدھانی ٹوکیو پہنچ گئے ہیں۔ آج  صدر جمہوریہ نے شاہی محل میں جاپان کے شہنشا نارو ہیتو کی تاج پوشی کی تقریب میں شرکت کی۔
تاج پوشی کی تقریب کے موقع پر صد رجمہوریہ نے نیپال کے صدر بدیا دیوی بھنڈاری کے ساتھ میٹنگ کی۔ اپنی بات چیت کے دوران صدر جمہوریہ نے کہا کہ نیپال کے ساتھ مسلسل شراکت داری کو وسیع کرنا اور اسے مستحکم کرنا حکومت ہند کی ترجیحات میں شامل ہے۔ ہندوستان کا مسلسل یہ ویژن ہے کہ پڑوسی ملکوں میں معاشی ترقی اور خوشحالی کو فروغ دیا جائے۔ انہوں نے کہا کہ ہندوستان نیپال کے ساتھ اپنی ترقی کی شراکت داری کی قدر کرتا ہے۔ ہندوستان نیپال کو اس کی معاشی ترقی اور نشو و نما میں تعاون دینے کے تئیں عہد بند ہے کیونکہ یہ نیپال کی حکومت کی طرف طے کردہ ترجیحات کے مطابق ہے۔
شام کو صدر جمہوریہ نے ایک استقبالیہ تقریب میں ٹوکیو میں غیر مقیم بھارتیوں سے خطاب کیا ۔ اس کا اہتمام جاپان میں ہندوستان کے سفیر جناب سنجے کمار ورما نے کیا تھا۔
اس موقع پر اظہار خیال کرتے ہوئے صدر جمہوریہ نے کہا کہ ہندوستان تغیر کے راستے پر گامزن ہے۔ انہوں نے کہا کہ ہماری معیشت تیز رفتار کے ساتھ آگے بڑھ رہی ہے۔ ہم نیے بنیادی ڈھانچے قائم کررہے ہیں اور ہم ڈیجیٹل معیشت ، نئی ٹیکنالوجیوں ، آب وہوا میں تبدیلی سے متعلق کارروائی پر دنیا کی قیادت کرنے کی کوششیں بھی کررہے ہیں۔ صدر جمہوریہ نے کہا کہ ہندوستان اپنی ترقی اور خوشحالی میں شرکت کے لئے غیر مقیم ہندوستانی کے لئے زبردست مواقع پیش کرتا ہے۔ انہوں نے کہا کہ ہندوستان ان کے تعاون کا خواہاں ہے اور ان کی سوچ اور خوابوں کا ایک ہندوستان قائم کرنے کے تئیں عہد بند ہے۔ ایک ایسا ہندوستان ، جس میں ترقی اور خوش حالی کے ساتھ لاکھوں گھروں کو روشنی کا وعدہ کیا گیا ہے۔ ایک ایسا ہندوستان جس میں سب کی دیکھ بھال کا وعدہ کیا گیا ہے۔
صدر جمہوریہ نے کہا کہ جاپان کے ساتھ ہمارے ثقافتی تعلقات گہری اور تاریخی ہیں۔ روحانی اور مذہبی اعتبار سے ہم مشترک ہیں۔بدھ ازم سے لے کر ہندو ازم تک ہمارے مذہبی رابطے مشترکہ ہیں۔ ہمارے کلیدی ، سیاسی، سکیورٹی اور معاشی اشتراک نے ایک نئی بلندی کو چھو لیا ہے۔ جاپان ہماری معیشت کو بدلنے میں ہمارے لئے ایک سرکردہ ساجھیدار ہے۔ ممبئی سے احمد آباد تک ہائی اسپیڈ ریل پرو جیکٹ میں ان کی شرکت قابل سراہنا ہے جس سے ہمارے گہرے آپسی اعتماد اور دوستی کو فروغ ملا ہے۔ ہم نے ٹیکنالوجی اشتراک کو مزید وسعت دینے کے لئے ہندوستان – جاپان ڈیجیٹل شراکت داری بھی قائم کی ہے۔
کل صدر جمہوریہ نے ٹسوکیجی ہانگ وانسی بودھ مندر کا دورہ کیا تھا اور وہاں بودھ گیا کا ایک پودہ لگایا تھا۔ انہوں نے شنٹو میجی شرائن کا بھی دورہ کیا تھا اور گوٹمبا پگوڈا کے ایک وفد کے ساتھ بات چیت کی تھی۔
۔۔۔۔۔۔۔۔۔۔۔۔۔۔

U-4700
(Visitor Counter : 63
قبائیلی امور کی وزارت
قبائلی امور کی وزارت کے ذریعے 10 ریاستوں میں ٹرائبل فریڈم فائٹرس میوزیم کے قیام کو منظوری
نئی دہلی، یکم دسمبر 2021 ۔ قبائلی امور کی وزیر مملکت محترمہ رینوکا سنگھ سروٹا نے آج راجیہ سبھا میں بتایا کہ بھارت کی آزادی کی 75 سالہ تقریبات کی مناسبت سے آزادی کا امرت مہوتسو کے موقع پر قبائلی امور کی وزارت نے سبھی ریاستی حکومتوں اور ریاستی قبائلی تحقیقی اداروں  سے کہا ہے کہ وہ ان قبائلی مجاہدین آزادی کی فہرست تیار کریں جنھوں نے غیر ملکی نوآبادیاتی حکومت کے خلاف جدوجہد کی۔
قبائلی امور کی وزارت نے مرکزی اسکیم ’سپورٹ ٹو ٹرائبل ریسرچ انسٹی ٹیوٹس‘ کے تحت منی پور سمیت 10 ریاستوں میں ٹرائبل فریڈم فائٹرس میوزیم کے قیام کو منظوری دی ہے، تاکہ ان قبائلیوں کے تعاون کا اعتراف کیا جاسکے جنھوں نے برطانوی نوآبادیاتی حکومت کے خلاف جدوجہد کی۔ قبائلی مجاہدین آزادی کے کردار کے اعتراف کے طور پر منی پور کے تمینگ لونگ ضلع میں ٹرائبل فریڈم فائٹر میوزیم کا سنگ بنیاد معروف قبائلی مجاہد آزادی رانی گیڈن لیو کے نام پر رکھا گیا ہے، جنھوں نے قبائلی عوام کے حقوق کے لئے نوآبادیاتی حکومت کے خلاف بے خوفی کے ساتھ لڑائی لڑی۔
سائنس اور ٹیکنالوجی کی وزارت
سائنس دانوں نے یو ایس انڈیا مصنوعی ذہانت کے آغاز کے موقع پر مصنوعی ذہانت ٹکنالوجیوں کے امکانات، چیلنجوں اور اسکوپ پر تبادلہ خیال کیا
امریکہ بھارت مصنوعی ذہانت  کے آغاز کے موقع پر حالیہ ایک نیشنل مذاکرے میں، دنیا بھر کے مصنوعی ذہانت  کے میدان میں کام کرنے والے ممتاز سائنس دانوں نے زراعت، توانائی، آب وہوا میں تبدیلی، سستے مکان اور اسمارٹ سٹیز جیسے مختلف شعبوں میں اہم حل پیش کرنے کے لئے اے آئی ٹیکنالوجیوں کے اسکوپ چیلنجز اور امکانات پر تبدالہ خیال کیا۔
سائنس دانوں نے اس بات کو اجاگر کیا کہ کس طرح حال ہی میں شروع کی گئی امریکہ انڈیا مصنوعی ذہانت  اس طرح کے مزید مذاکروں وبحث ومباحثوں کے لئے دنیا بھر کے مہاجرین کو ایک ساتھ لایا جاسکتا ہے۔
یو ایس آئی اے آئی ایک ایسے پلیٹ فارم کے طور پر کام کرے گا، جہاں باہمی اے آئی تحقیق وترقی اشتراک کے لئے مواقع چیلنجز اور رکاوٹوں پر تبادلہ خیال ہوگا۔ اس کے علاوہ اے آئی ورک فورس تیار کرنے کے لئے نظریات ایک دوسرے کو فراہم کیے جاسکیں گے۔
آن لائن نیشنل مذاکرے میں سائنس اینڈ انجینئرنگ ریسرچ بورڈ کے سکریٹری پروفیسر سندیپ ورما نے کہا کہ مختلف امکانات کا پتہ لگانے اور تحقیق کو متحرک کرنے کے لئے دونوں ملکوں کے سامنے ایک بڑا موقع ہے۔
مصنوعی ذہانت کے لئے وادوانی انسٹی ٹیوٹ کے سی ای او پدمانابھن آنند نے کہا کہ اے آئی بہت سے شعبوں میں مسائل حل کرنے میں مددگار ثابت ہوسکتا ہے۔ انہوں نے کہا کہ یہ تمام مسائل تو حل نہیں کرسکتا لیکن یقنی طور پر یہ مسائل کا شعبہ تلاش کرنے اور مسائل پر قابو پانے میں ہماری مدد کرسکتا ہے۔
سرکردہ یونیورسٹی کے پروفیسر جم کوروس نے امید ظاہر کی ہے کہ دونوں مکوں کے درمیان طویل مدتی اشتراک سے مستقبل کے چیلنجوں سے نمٹا جاسکے گا۔
اٹل انوویشن مشن ونیتی آیوگ کے ڈائریکٹر آر- رمانن نے کہا ہے کہ آبادی کا تنوع ہندوستان کے لئے ایک سب سے بڑا فائدہ ہے۔ تقریباً 150 ملین طلبا 5 سے 10 سال میں ورک فورس میں داخل ہونے جارہے ہیں۔ ہمارا مقصد اس ورک فورس میں اختراع کے ایک کلچر کو تشکیل دینا اور اسے آگے لے جانا ہے۔ انہوں نے کہا کہ اس اشتراک سے دونوں ملکوں کے مسائل کے حل کو تلاش کرنے کے لئے اختراع کے ثقافت کو آگے لے جانے میں مدد مل سکتی ہے۔
...............................................................
ش ح، ح ا، ع ر
U-2854
(Visitor Counter : 129
بجلی کی وزارت
ستلج جل وکاس نگم  لمیٹیڈ کے ارون۔3 ہائیڈرو پروجیکٹ  کے ترسیلی عنصر میں سرمایہ کاری کی تجویز کو کابینہ کی منظوری
نئی دہلی، 28 فروری 2019، وزیراعظم نریندر مودی کی صدارت والی اقتصادی امور سے متعلق کابینہ کمیٹی نے جون 2017 کی قیمت کی سطح پر 1236.13 کروڑ روپے کی تخمینہ لاگت کے ارون۔3 ہائیڈرو الیکٹرک پروجیکٹ  کے ترسیلی عنصر میں سرمایہ کاری کو اپنی منظوری دے دی ہے۔
نیپال میں ارون۔3 ایچ ای پی میں پاور کی تیاری کے لئے نیپال کی حدود میں لگائے جانے والے تقریباً 217 کلومیٹر کی دھال کیبر  کے راستے ڈیڈنگ ۔ بتھناہا  400 کےوی، ڈی/سی کی سرمایہ کاری کی موجودہ منظوری دی ہے۔
پروجیکٹ کے ترسیلی عنصر کی تعمیر میں تقریباً 400 افرادی روزگار کے مواقع پر زور دیا گیا ہے۔
اثرات:
یہ پروجیکٹ بھارت کو اضافی بجلی فراہم کرے گا جس سے نیپال کے ساتھ معاشی رابطہ مستحکم ہوگا۔ پروجیکٹ سے حاصل ہونے والی بجلی نیپال کے دھال کیبر سے بھارت کے مظفر پور ضلع کو بھیجی جائے گی۔
پس منظر:
ارون۔ 3 ہائیڈرو الیکٹرک پروجیکٹ  مشرقی نیپال کے سنکھوا سبھا ضلع میں ارون ندی پر واقع ہے۔ ندی کے کنارے تقریباً 70 میٹر بلند کنکریٹ کا ڈیم قائم کیا گیا ہے اور 11.74 کلومیٹر کا ہیڈ ریس ٹنل ہے جس میں زیر زمین بجلی گھر ہے جس سے ندی کے بائیں کنارے پر چاروں اکائیوں میں سے ہر ایک سے 225 میگا واٹ بجلی کی پیداوار ہوگی۔
ایس جے وی این لمیٹیڈ نے بین الاقوامی مسابقتی بولی لگانے کے عمل کے ذریعہ یہ پروجیکٹ حاصل کیا ہے۔حکومت نیپال اور ایس جے وی این لمیٹیڈ نے بلڈ اون آپریٹ اینڈ ٹرانسفر  کی بنیاد پر 30 سال کے لئے مارچ 2008 میں اس سلسلے میں ایک مفاہمتی عرضداشت پر دستخط کئے تھے۔ اس مدت میں پانچ سال کی تعمیری مدت شامل ہے۔ نومبر 2014 میں ایک پروجیکٹ ڈیولپمنٹ ایگریمنٹ  پر دستخط کئے تھے جس کے ذریعہ نیپال کو 25 سال تک رعایتی شرحوں پر مفت 21.9 بجلی فراہم کی جانی ہے۔وزیراعظم نریندر مودی کی صدارت میں اقتصادی امور سے متعلق کابینہ کمیٹی کی میٹنگ فروری 2017 میں منعقد ہوئی تھی جس میں مئی 2015 کی قیمتوں کی سطح پر 5723.72 کرورڑ روپے کی تخمینہ لاگت سے نیپال میں ارون ۔3 ایچ ای پی  کے پیداواری عنصر کے لئے مجوزہ سرمایہ کاری کو منظوری دی گئی تھی۔
۔۔۔۔۔۔۔۔۔۔۔
م ن۔ش س۔ن ا۔
U- 1333
(Visitor Counter : 61